ธนาคารไทยพาณิชย์ ประกาศลดดอกเบี้ยเงินกู้ทุกประเภทร้อยละ 0.4 เพื่อช่วยเหลือลูกค้าธุรกิจและลูกค้าสินเชื่อรายย่อย มีผลวันที่ 10 เมษายนนี้
ธนาคารไทยพาณิชย์ ประกาศลดดอกเบี้ยเงินกู้ทุกประเภทร้อยละ 0.4 เพื่อช่วยเหลือลูกค้าธุรกิจและลูกค้าสินเชื่อรายย่อย มีผลวันที่ 10 เมษายนนี้นายอาทิตย์ นันทวิทยา ประธานเจ้าหน้าที่บริหารและประธานกรรมการบริหารธนาคารไทยพาณิชย์ กล่าวว่า จากการแพร่ระบาดของโรค COVID-19  ส่งผลให้เศรษฐกิจโดยรวมชะลอตัวแรงจากภาวะชะงักงันในภาคธุรกิจ และเพื่อตอบสนองนโยบายของธนาคารแห่งประเทศไทย ที่ได้ประกาศมาตรการปรับลดอัตรานำส่งเงินสมทบกองทุนฟื้นฟูฯ (Financial Institutions Development  Fund: FIDF) ของธนาคารพาณิชย์ ธนาคารไทยพาณิชย์ จึงประกาศลดดอกเบี้ยเงินกู้ทุกประเภทเพิ่มเติมร้อยละ 0.40 โดยอัตราดอกเบี้ยเงินกู้ลูกค้ารายใหญ่ชั้นดีประเภทแบบมีระยะเวลา (Minimum Loan Rate) หรือ MLR ปรับลดจากร้อยละ 5.775 เป็นร้อยละ 5.375 อัตราดอกเบี้ยเงินกู้ลูกค้ารายใหญ่ชั้นดี ประเภทเงินเบิกเกินบัญชี (Minimum Overdraft Rate) หรือ MOR ปรับลดลงจากร้อยละ 6.495 เป็นร้อยละ 6.095 และอัตราดอกเบี้ยเงินกู้ลูกค้ารายย่อยชั้นดี (Minimum Retail Rate) หรือ MRR ปรับลดลงจากร้อยละ 6.745 เป็นร้อยละ 6.345 เพื่อช่วยบรรเทาผลกระทบภาระต้นทุนดอกเบี้ยของลูกค้าธนาคารไทยพาณิชย์ได้ โดยมีเป้าหมายเพื่อให้ลูกค้าและธนาคารไทยพาณิชย์ สามารถผ่านวิกฤตครั้งนี้ไปด้วยกัน ทั้งนี้ อัตราดอกเบี้ยเงินกู้ใหม่นี้ จะมีผลตั้งแต่วันที่ 10 เมษายน 2563 เป็นต้นไป